શ્રી.જુગલકીશોરભાઈ અને દિપકભાઈ જેવા મિત્રોએ ખરે જ બહુમુલ્ય માર્ગદર્શન કર્યું છે. અન્ય મિત્રોએ પણ યથામતિ પોતાના વિચારો જણાવ્યા એ બહુ રુળું કામ કર્યું. કદાચ ભિન્નમત સાંભળવામાં બાપુને “પણ” ઘર કરી ગયેલી કોઈ અંધશ્રદ્ધા આડી આવતી હોય તેમ બને ! પરંતુ અહીં કોઈ પાસે કશું સ્વિકાર કરાવવાનું નથી જ. માત્ર લેખક જે વિચાર મુકે, તે દ્વારા અન્યના વિચારો જાણવા માંગે, તે પર સૌ પોતાની દૃષ્ટિએ ખરી-ખોટી લાગતી બાબતો રજુ કરે. જે વિષયે પોતે જાણકારી ધરાવતા હોય તે વિષયે, કોઈ તર્કશાસ્ત્ર વિષયે, કોઈ સમાજશાસ્ત્ર વિષયે, કોઈ લેખનકલાના વિષયે, કોઈ વ્યવહારૂ ઉપયોગના વિષયે, કોઈ જે તે વિષય પર પોતાના અંગત અનૂભવના આધારે, એમ વિવિધ દૃષ્ટિકોણથી પ્રતિભાવ આપવા, શક્ય તેટલો ન્યાયયુક્ત અને લેખકની પ્રગતિનો કારક બની શકે તેવો પ્રતિભાવ આપવા, પ્રયત્ન કરે તે વ્યાજબી જ છે. મારા મત અનૂસાર આપણે સૌ મિત્રોએ અહીં આવો પ્રયાસ કર્યો જ છે. અને લેખકશ્રીએ પ્રત્યુત્તરોમાં પણ પોતાનું મંતવ્ય, પોતાનો વિચાર, પોતાની વિચારશૈલી પ્રક્ટ કરવાનો યથાયોગ્ય પ્રયાસ કર્યો જ છે.